cyanic-selkie/wikianc huggingface dataset:
Paul von Hindenburg
Den Hindenburg gouf 1925 zum zweete Reichspresident vun der Weimarer Republik gewielt, an 1932 erëmgewielt. Den 30. Januar 1933 huet hien den Adolf Hitler zum Reichskanzler ernannt.
Seng Roll gëtt vun der Geschichtsschreiwung ambivalent beuerteelt: Engersäits gouf hien als eng charismatesche Heldefigur aus dem Éischte Weltkrich veréiert a war dee vum Vollek gewielte President vun der Weimarer Republik, anerersäits war hien ee vun den Initiatore vun der sougenannter Dolchstoßlegende (nämlech, datt d'Politik duerch d'Kapitulatioun am Éischte Weltkrich dem Militär 'an de Réck gefall' wier, dat soss gewonnen hätt) a war deejénegen, deen duerch d'Ernennung vum Hitler zum Reichskanzler mat bäigedroen huet, d'Republik ofzeschafen an der Nazi-Diktatur de Wee ze bereeden.
Nom Hindenburg goufen eng jett Stroossen, Plazen, a soss Saache genannt, notamment d'Loftschëff LZ 129 Hindenburg, dat 1937 zu Lakehurst verongléckt ass.
Erny Gillen
Et gëtt verschidde Leit déi Erny oder Ernest Gillen heeschen:
Philippe de La Hire
De Philippe de La Hire, gebuer den 18. Mäerz 1640 zu Paräis an och do den 21. Abrëll 1718 gestuerwen, war e franséische Mathematiker an Astronom.
Säi Papp de Laurent de La Hire war Moler um kinneklechen Haff a sou gouf hien als Kënschtler ausgebilt an ass véier Joer duerch Italie gereest, fir seng kënschtleresch Fäegkeeten ze verbesseren. Dobäi huet en och d'Grondlage vun der Geometrie geléiert.
E gouf fir d'éischt bekannt duerch eng Rei vun deemools wichtegen Aarbechten iwwer Kegelschnëtter, Mechanik, Hydrostatik ë. a. souwéi duerch d'Kaarte vu Frankräich déi e mam Jean Picard um Jean-Baptiste Colbert säin Uerder publizéiert huet, a seng mat Hisiicht op eng Waasserversuergung vu Versailles ausgeféiert Nivellementer.
Georges Faber
Et gëtt verschidde Persounen déi Georges Faber heeschen:
Philippe de La Hire
Hien huet als éischte bewisen, datt d'Hypotrochoide vun de Cardanesche Kreesser alles Ellipse sinn an entwéckelt doraus een Ellipsenzierkel.
Guy Blaise
Zanter 2018 spillt hien als Center-Back fir den ROC Meix-devant-Virton.
Philippe de La Hire
1678 gouf hien an d'Académie des sciences gewielt.
Guy Blaise
Tëscht dem 12. August 2009 an dem 5. Februar 2013 huet hien 30 mol fir déi lëtzebuergesch Foussballnationalekipp gespillt.
Philippe de La Hire
1708 berechent hien den Ëmfank vun der Kardioid.
Kevin Grönlund
De Kevin Grönlund, gebuer de 26. November 1990 a Schweden, ass e lëtzebuergesch-schweedeschen Äishockeyspiller op der Verdeedeger-Positioun, ,.
De Kevin Grönlund huet seng Carrière 2009 ugefaangen. Hie war e Spiller vun den Tornado Luxembourg, IHC Beaufort, Limhamn HK, an hien huet fir d'Lëtzebuergesch Äishockeynationalekipp (2012–15, 2017–18) gespillt.
Blosenzortéierung
D'Blosenzortéierung (och Bubblesort) ass e stabille vergläichbaséierten Zortéierungsalgorithmus. Beim Zortéiere klammen déi méi grouss Elementer wéi Blosen am Waasser (dohier den Numm) ëmmer weider no uewen, dat heescht, un de Schluss vun der Lëscht. Et ginn och ëmmer zwou Zuele mateneen a „Blose“ vertosch.
Nightworld: Lost Souls
Nightworld: Lost Souls ass en Televisiounsfilm vum Michael Tuchner aus dem Joer 1998.
Ëm wat geet et am Film?
D'Evenementer an engem Haus um Land dréine sech um ongeléist Muerden, Geeschter, autistesch Kanner an aner Problemer.
Blosenzortéierung
Verschidde Variante vum Algorithmus
Fir d'Duerstellung vum Algorithmus net ze komplizéieren, gëtt am Follgenden als Vergläichsrelatioun > (méi grouss wéi) benotzt. Wéi bei jiddwer vergläichbaséierte Zortéierverfahre kann dësen och duerch eng aner Relatioun ersat ginn, déi eng total Uerdnung definéiert.
Den Algorithmus a senger einfachster Form als Pseudocode:
D'Elementer sinn an enger Rei gespäichert. Déi baussenzeg Schleef mécht schrëttweis déi riets Grenz fir d'Blosephas méi kleng, well no all Zortéierung an der rietser Positioun dat gréisst Element vum jeeweils onzortéierte Reschtelement steet. An der bannenzeger for-Schleef gëtt den nach net zortéierten Deel vum Feld duerchgelaf. Dobäi ginn zwéin Nopeschdaten ausgetosch, wa si an der falscher Reiefolleg stinn a sou den Zortéiercritère verletzen.
Allerdéngs notzt dës einfachst Variant net d'Proprietéit aus, datt no enger Iteratioun, an där keen Austausch geschitt och am Rescht vun den Iteratioune keen Austausch méi passéiere kann. De follgende Pseudocode berécksiichtegt dat:
Eng weider Optiméierung ass d'Ausnotze vun der Eegenschaft, datt um Ennn vun enger baussenzeger Iteratioun all Elementer riets vun der leschter Tauschpositioun schonn an hirer endgëlteger Positioun stinn:
Beispill
Eng Rei vu fënnef Zuele soll vu kleng no grouss zortéiert ginn. Déi fett gedréckt Zuele gi jeeweils verglach. Zuelen déi ausgetosch ginn, si blo markéiert.
Déi fett gedréckt Zuele gi jeeweils verglach. Ass déi lénks Zuel méi grouss wéi déi vu riets, sou ginn déi zwou ausgetosch; d'Zuelekoppele si blo markéiert. Am éischten Duerchlaf geet déi gréisst Zuel ganz no riets, déi brauch net méi verglach ze ginn. Am zweeten Duerchlaf braucht sou déi lescht an déi virlescht Positioun net méi verglach ze ginn. → Drëtten Duerchlaf: kee Verglach leschten/virleschten/virvirleschten....
Canton de Chirac
De  ass eng franséisch administrativ Andeelung am Arrondissement Mende, am Lozère (Occitanie)
Maunder (Moundkrater)
De Maunder  ass e Moundkrater an der südlecher Hemisphär op der Moundrécksäit.
Niewekrater
Normalerweis fënnt een de Buschtaf op der Säit vum Kratermëttelpunkt, deen am nooste beim Maunder läit.
Saint-Gervais-sur-Roubion
Saint-Gervais-sur-Roubion ass eng franséisch Gemeng am Departement Drôme an der Regioun Auvergne-Rhône-Alpes.
Pierre Becker
Et gëtt verschidde Persounen déi Pierre Becker heeschen:
Le serpent a mangé la grenouille
Le serpent a mangé la grenouille ass e Film vum Alain Guesnier aus dem Joer 1998. Et ass eng Dramacomedie.
Ëm wat geet et am Film?
Zënter dem trageschen Doud vun hirem Jong ass d'Famill Moreau déif an Trauer. D'Madamm Moreau (Marisa Paredes) ass eng verklemmt Damm aus der Bourgeoisie, den Här Moreau (Jean Rochefort), e räichen Entreprener, geet senger Leidenschaft no, de Schlaangen, wärend seng Firma d'Baach ageet, an d'Haushälterin Marthe ass op eemol stomm ginn. Wéi den Yves Le Guen (Alex Descas), e schwaarze Mann aus der Bretagne, an d'Liewe vum Stot trëtt, gëtt hiren Alldag op d'Kopp geheit.
Filmproduktioun
D'Produktioun vum Film gouf 1997 mat engem Zouschoss vum europäesche Filmfong Eurimages an Héicht vun ëmgerechent 381.123 Euro finanziell ënnerstëtzt.
De spueneschen Titel vum Film ass ¡A trabajar!.
Accueil
cinopsis.be: "Drôle de titre pour un drôle de film. Cette comédie pince sans rire et satirique joue sur la métamorphose, voire le mimétisme d'une certaine nature humaine. [...] Le serpent a mangé la grenouille est une oeuvre ludique et surprenante. Une valse de tons où humour noir et drame se mélangent, avec pour résultat un film d'acteurs comme on aime dire."
Oasis
Oasis (en: a fr: fir Oas) ka sech ë. a. bezéien op:
Haine (Film 1980)
Haine ass e franséische Film vum Dominique Goult aus dem Joer 1980.
Les deux orphelines vampires
Les deux orphelines vampires ass e franséische Vampirfilm vum Jean Rollin aus dem Joer 1997.
Ëm wat geet et am Film?
D'Henriette an d'Louise liewen an engem Heem fir Blanner. Am Dag si si blann, awer Nuets gesi si erëm, an da verwandele si sech a Vampiren a sinn op der Sich no frëschem Blutt…
Pierre Becker (Foussballspiller)
De Pierre Becker oder Jim Becker, gebuer den 9. Februar 1907 a gestuerwen..., war e lëtzebuergesche Foussballspiller.
Tëscht dem 21. Januar 1939 am 7. Abrëll 1940 huet de Pierre Becker sechsmol fir déi lëtzebuergesch Foussballnationalekipp gespillt.
Kierch Nidderkolpech
D'Kierch zu Nidderkolpech ass eng kathoulesch Kierch déi zur Par Atertdall Sainte-Claire an zu der Gemeng Ell gehéiert.
De Patréiner vun der Kierch ass den hellegen Andreas, deem säi Fest den 30. November gefeiert gëtt.
Se steet an der Kierchestrooss, enger klenger Säitestrooss vum CR303. Nieft der Kierch ass de Kierfecht ugeluecht.
Zur fréierer Par Kolpech huet ausser der Parkierch vun Nidderkolpech och nach d'Kapell vu Kleng Elchert gehéiert.
Geschicht
Wéi um Schlosssteen iwwer der Aganksdier uginn, staamt d'Kierch vu 1733. Um rietse Säitenaltor ass d'Joer 1712 uginn. D'Kierch war vum Émile Mayrisch bannendra ganz bemole gelooss ginn, mä dës Freske goufe spéider nees iwwerstrach.
Bréck vu Gréiwemaacher (1955)
D'Bréck vu Gréiwemaacher vun 1955 war eng Bréck iwwer d'Musel tëscht den Uertschafte Gréiwemaacher zu Lëtzebuerg a Wellen an Däitschland. Zu Lëtzebuerg huet se um Uwänner vun der Musel iwwer d'Nationastrooss 10, an an Däitschland iwwer d'B419, déi och do Uschloss iwwer zwou Rampen un d'Bréck hat gefouert. Den Uschloss un d'Bréck gouf zu Lëtzebuerg vun der N10A gemaach.
D'Bréck gouf 1954 an 1955 gebaut an huet eng al Bréck ersat déi 1881 gebaut gouf.
Déi al Bréck
Déi al Bréck vun 1881 war eng Boubréck mat flaache Béi, mat Steng gebaut a si hat eng Längt vun 203,95 Meter. Den Haaptdeel iwwer d'Musel mat 5 Béi hat 145,00 Meter. E vun de Béi op der lëtzebuergescher Säit stoung bei normalem Waassertand um Dréchnen. Op der lëtzebuergescher Säit waren nach zwéi kleng Béi déi zesummen 29,70 gemaach hunn, an déi zwéin op der däitscher Säit hate 26,25 Meter zesummen. Déi Bréck gouf am September 1944 bei hirem Réckzuch vun der Wehrmacht gesprengt.
Eng Fär als Tëscheléisung
Vum 1. Februar 1952 bis zur Aweiung vun der neier Bréck am Joer 1955 gouf fir de klenge Grenzverkéier eng Fär agesat, déi vun der Stad Gréiwemaacher ugeschaaft gi war. Se gouf uganks Mäerz offiziell ageweit. Se stoung um Flosskilometer 212,500 an et war eng Héichseel-Pont.
Bréck vun 1955
D'Bréck vun 1955 war déi éischt Muselbréck déi nom Krich nees sollt opgebaut ginn. Well den Office des dommages de guerre eng Entschiedegung an Aussiicht gestallt hat war d'Gemeng Gréiwemaacher bestrieft fir sou séier wéi méiglech e Projet fir déi nei Bréck ze kréien. Ufanks 1953 waren d'Pläng souwäit fäerdeg an d'Stad Gréiwemaacher hätt Sue genuch gehat fir eng Bréck an der aler Form opzeriichten. Awer den Autosverkéier deen ëmmer méi staark opkoum huet no méi enger breeder Fuerbunn gefrot a se huet sech och no den Ufuerderunge vun der geplangter Muselkanaliséierung misse riichten. Dofir huet de Gemengerot gefrot datt de Staat soll déi Käschten droen, déi net vun der Krichschuedentschiedegung gedeckt géife ginn. Et blouf awer bei enger Bréck mat fënnef Felder woubäi d'Fëllementspositioun vum mëttelse Flosspilier bäibehale konnt ginn. Spéider sinn d'Schleis an d'Wier vun der Staustuf zwar net wéi geplangt op der Héicht vun der Bréck realiséiert ginn, mä 525 Meter flossop dervun.
De Bau vun der Bréck gouf mat enger internationaler Soumissioun ausgeschriwwen déi den 1. Juni 1953 opgemaach gouf. Nom Cahier des charges waren obligatoresch Pläng fir d'Fëllementer vun de Pilieren a vun de Widderlagere virgesinn. Fir den Tablier konnten eege Pläng agereecht ginn. Et haten eelef Soumissionnaire matgemaach, dorënner 3 lëtzebuergesch Baufirmaen, 3 däitsch-lëtzebuergesch Aarbechtgemeinschaften, 3 däitsch an 1 belsch Firma. Den Zouschlag krut de lëtzebuergeschen Entreprener Emile Nennig.
De 15. Dezember 1955 ass d'Bréck fir de Verkéier opgaangen. 1956 goufen nach e puer Finitiounsaarbechte gemaach an d'Douansehaisercher gebaut.
Technesch Donnéen
D'Placke vum Tablier waren aus arméiertem Bëtong a goufen op der Plaz gegoss. D'Dunne waren aus prefabrizéiertem a virgespaantem arméierte Bëtong, a goufe vu Freysssinet international fabrizéiert.
Se war 214 Meter laang an hat follgend Feldwäiten: 38,00 m - 3 x 46,00 m - 38,00 m.
Proprietéitsverhältnes
D'Gemeng déi Proprietär vun der aler Bréck war hat schon am Mäerz 1953 de Bauteminister gefrot, fir datt de Staat sollt déi Käschte vum Neibau iwwerhuelen déi net vun den Dommages de guerre gedeckt wieren, oder d'Bréck an de Staatseegentum z'iwwerhuelen an den Neibau op Staatskäschten ze maachen. Well bei den anere Muselbrécken de Fall d'selwecht louch hate sech d'Schäfferéit vun de Gemenge Gréiwemaacher, Wuermer, Réimech a Rëmerschen zu Maacher getraf fir iwwer en eenheetlecht Virgoen an där Saach ze beroden. Si hu beschloss fir op hir Eegentumsrechter op de Brécken an op d'Enschiedegung vum Krichsschued ze verzichten wann de Statt d'Brécke géif iwwerhuelen.
Am Dezember 1954 gouf dunn d'Eegentumsrecht vun der Bréck op de Staat iwwerdroen, inklusiv zwéin Terrainen déi d'Stad Gréiwemacher zu Wellen hat, wou d'Bréck drop stoung.
Projet vun enger neier Bréck
Well d'Bréck vu Maacher ugefangen hat schappeg ze ginn, gouf virgesinn, fir eng nei Bréck dernieft opzeriichten. Déi nei Bréck soll eng Boubréck ginn, mat der Fuerbunn an der Mëtt vum Bou, a sollt mam Poussage-System gebaut ginn. D'Koordinatioun vun den zoustännege Verwaltunge gouf an engem Regierungskontrakt tëscht de Länner festgeluecht.
Asterix (Personnage)
De Gallier Asterix ass den Haaptpersonnage aus de franséischen Astérix-Comicalbume vum Albert Uderzo (Zeechnungen) a René Goscinny (Texter). Hien ass dem Obelix säi beschte Frënd a säin Numm kënnt vum franséische Wuert "astérisque" (*).
Roynac
Roynac ass eng franséisch Gemeng am Departement Drôme an der Regioun Auvergne-Rhône-Alpes.
Roche-Saint-Secret-Béconne
Roche-Saint-Secret-Béconne ass eng franséisch Gemeng am Departement Drôme an der Regioun Auvergne-Rhône-Alpes.
The Brides of Dracula
The Brides of Dracula ass e brittesche Vampirfilm vum Terence Fisher aus dem Joer 1960.
Ëm wat geet et am Film?
D'Marianne (Yvonne Monlaur), eng jonk Léierin fiert mat der Kutsch an Transsylvanien op hir nei Plaz an engem Meederchespensionat. De Kutscher léisst si bei enger klenger Pensioun eraus, a wëll net mat hir weiderfueren. An der Pensioun gëtt si gewarnt si soll net op hir nei Plaz goen…
Hubert Bertrang
Den Hubert Bertrang, gebuer de 4. Februar 1872 zu Weyer a gestuerwen de 15. Juni 1929 an der Stad Lëtzebuerg, war Direkter vun der lëtzebuergescher Forstverwaltung.
Den H. Bertrang huet zu Nanzeg an zu München Forstwirtschaft studéiert. 1904 ass hien als Accessiste forestier an d'Forstverwaltung komm. Am Joer 1910 gouf hie Garde général. 1920 ass hie Forstinspekter zu Miersch genannt ginn, an den 21. Dezember 1922 gouf hien Direkter vun der Forstverwaltung.
De H. Bertrang huet seng Verwaltung an der Chambre d'agriculture, déi 1924 geschaaft gouf, vertrueden. 1928 gouf hie Member vum Conseil supérieur forestier, deen 1927 geschaaft gouf. Hie war Member vum Comité scientifique de l'Institut international de sylviculture à Rome.
Den Hubert Bertrang war och Member vun der Section des sciences vum Institut grand-ducal; seng Admissioun als Membre agrégé ass an der Sëtzung vum 4. Dezember 1923 proposéiert ginn. An der Reunioun vum 19. Februar 1924 gouf hien definitiv opgeholl.
Hie war Chevalier vum Ordre de la couronne de chêne an Officier vum Ordre du mérite agricole de France.
Dem Hubert Bertrang säin Nofollger un der Spëtz vun der Forstverwaltung war den Albert Augustin, deen de 26. Juni 1929 Direkter gouf.
Publikatiounen
Den Hubert Bertrang ass den Auteur vun enger Rei vu Publikatiounen iwwer Theemen, déi mam Bësch an der Forstwirtschaft ze dinn hunn :
Bobby Todd
De Bobby Todd, gebuer als Hans Karl Rohrer den 22. Juni 1904 zu Hinterzarten a gestuerwen de 7. September 1980 zu Turin, war en däitsche Schauspiller, Dréibuchauteur a Kabarettist.
Gabriele Tinti
De Gabriele Tinti gebuer als Gastone Tinti den 22. August 1932 zu Molinella a gestuerwen den 12. November 1991 zu Roum war en italieenesche Schauspiller.
Den Tinti war an iwwer 130 Kinos- an TV-Filmer ze gesinn.
Vun 1963 bis 1969 war hie mat der Schauspillerin Norma Bengell bestuet. Am Joer 1976 huet hie sech mat der Schauspillerin Laura Gemser fir d'zweet bestuet.
Ivica Dačić
Den Ivica Dačić (op serbesch Kyrillesch: Ивица Дачић), gebuer den 1. Januar 1966 zu Prizren am deemolege Jugoslawien, ass e serbesche Politiker. HIen ass zanter 2006 Parteiprsident vun der Sozialistescher Partei vu Serbien (Socijalistička Partija Srbije, SPS). Hie war vun 2008 bis 2012 Inneminister an ass zanter Enn Juli 2012 Ministerpresident vu Serbien. Vun 1992 bis 2000 war hien de Porte-parole vun der Sozialistescher Partei, déi vum Slobodan Milošević gegrënnt gi war, a gouf "klenge Sloba" (Slobodan) genannt. Vun Oktober 2000 bis Januar 2001 war e serbeschen Informatiounsminister an der Iwwerganksregierung bis zu der éischter demokratescher Parlamentswal Enn Dezember. Nom Milošević sengem Doud gouf den Dačić am Dezember 2006 säin Nofollger als President vun der SPS. 2008 gouf hie Vizepremier an Inneminister.
Messier 90
De Messier 90 (och als NGC 4569 bezeechent) ass eng 9,4 mag hell Spiralgalaxis mat enger Flächegréisst vun 10,2' × 4,6' am Stärebild Virgo.
De Messier 90 ass eng Galaxis vum Typ Sab an der Hubble-Sequenz, schéngt awer fir eng Galaxis vun dësem Typ zimmlech al ze sinn. D'Galaxis weist keng Stäregenesisgebidder op, an et geet een dovun aus, datt d'Galaxi sech an ee lënsefërmegt System ouni Spiralaerm vum Typ S0 entwéckele wäert.
Entdeckung
D'Galaxis Messier 90 gouf den 18. Mäerz 1781 vum franséischen Astronom Charles Messier entdeckt.
CR319A
Den CR319A ass e Chemin repris am Kanton Wolz an der Gemeng Wanseler. E geet vun der N15 bis op Bärel, wou en zu Enn geet.
Irina Palm
Irina Palm ass eng Dramacomedie vum belsche Regisseur Sam Garbarski. Et ass eng international Koproduktioun.
Instituto Nacional de Técnica Aeroespacial
D'Instituto Nacional de Técnica Aeroespacial (kuerz INTA, op Lëtzebuergesch: Nationaalt Institut fir Loft- a Raumfaarttechnik) ass déi spuenesch Weltraumorganisatioun. Si ënnersteet dem spuenesche Verdeedegungsministerium, ass awer souwuel fir déi zivil wéi och militäresch Fuerschung an Entwécklung an der Loftfaart zoustänneg. INTA gouf 1942 gegrënnt an huet den Haaptsëtz zu Torrejón de Ardoz, no bei Madrid.
Irina Palm
Filmpräisser a Kritik
De Film hat seng Première 2007 op der Berlinale a war an der Course fir de prestigiéise "Gëllene Bier". Deen huet en zwar net gewonnen, e krut awer de Präis vun de Lieser vun der Zeitung Berliner Morgenpost. Am selwechte Joer, bei der 20. Editioun vum Europäesche Filmpräis, goufen d'Haaptacteure Marianne Faithfull a Predrag Manojlovic als bescht Schauspiller nominéiert.
Beim 3. Lëtzebuerger Filmpräis (2007) krut Irina Palm de Präis an der Kategorie "Bescht Koproduktioun".
Nikolai Dmitrijewitsch Selinski
Den Nikolai Dmitrijewitsch Selinski (op kyrillesch: Никола́й Дми́триевич Зели́нский), gebuer de 6. Februar 1861 zu Tiraspol am deemolege Fürstentum Moldawien a gestuerwen den 31. Juli 1953 zu Moskau, war e russesche Chimist. Zanter 1929 war hie Member vun der russescher Wëssenschaftsakademie.
De Selinski huet zu Odessa studéiert, duerno ass hien op d'Universitéit vu Leipzig an op d'Universitéit vu Göttingen gaangen. Mam Viktor Meyer huet hien zu Noworossisk promovéiert (1891). Duerno war hie bis zu senger Pensioun Professer op der Universitéit vu Moskau.
Wëssenschaftlech Aarbecht
De Selinski huet wichteg Aarbechten am Beräich vun der organescher Katalys geleescht. Hie gëllt als den Erfinder vun der Gasmask (1915) mat Aktivkuelefileter.
An Zesummenaarbecht mam Alexei Balandin huet de Selinski och an der Petrochimie gefuerscht. Do huet hien eng katalytesch "Neibildung" vun Alkanen a Cycloalkanen zu aromatesche Kuelewaasserstoffer duerch Dehydrogenéierung entwéckelt.
Éierungen
De Moundkrater Zelinskiy dréit säin Numm.
Instituto Nacional de Técnica Aeroespacial
Nieft Fuerschung ass INTA och fir d'Zertifizéierung an d'Teste vu Material, Komponenten a Systemer vun der Loft- a Raumfaarttechnik zoustänneg. INTA beschäftegt 1.200 Mataarbechter, d'Budget beleeft sech op ronn 100 Milliounen Euro a staamt aus ëffentleche Gelder wéi och aus Akommen aus der Industrie.
Irina Palm
Filmpräisser a Kritik
Och soss war Irina Palm nach fir e puer Filmpräisser nominéiert. Gewonnen huet en 2008 och nach déi dräi italieenesch Präisser David di Donatello, Nastri d'argento a Globo d'oro, jeeweils an der Kategorie "Beschten Europäesche Film".
Nikolai Dmitrijewitsch Selinski
Éierungen
Hie krut 1940, 1945 an 1946 de Leninuerden. 1942, 1946 an 1948 gouf hie mam Stalinpräis ausgezeechent.
Instituto Nacional de Técnica Aeroespacial
INTA ass zu 100 % Besëtzer vum Raumfaarttechnikkonzern INSA an hält Undeeler vun Hispasat (16,4 %), Hisdesat (37,6 %) an XTAR (16,3 %).
Irina Palm
Filmpräisser a Kritik
A Groussbritannien ass de Film net gutt ukomm. Den éischte Weekend huet en och nëmme 582 brittesch Pond eragespillt. De Peter Bradshaw vum The Guardian huet geschriwwen, de Film wier "en ëmwerfend schreckleche brittesche Film - schrecklech op eng Aart a Weis, wéi et nëmme brittesch Filmer kënne sinn". En anere Kritiker huet den Negativpräis "Irina Palm d'Or" an d'Liewe geruff, deen en nom Sam Garbarski sengem Film benannt huet. Domat goufen tëscht 2008 an 2013 Filmer a Filmprestatiounen präisgekréint, déi als déi schlechtst a Groussbritannien empfonnt goufen.
Instituto Nacional de Técnica Aeroespacial
Projeten
Den INTA hat den éischte Satellit ënner dem Numm INTASAT entwéckelt an am Joer 1974 vun der Vandenberg Air Force Base mat enger Delta-Drorakéit gestart.
De Minisat 01 gouf den 21. Abrëll 1997 vum Loftwaffestëtzpunk Gran Canaria (Fluchhafe Gran Canaria) aus gestart an ass den éischte Satellit deen a Spuenien hiergestallt gouf. An den éischte véier Joer ass hien 21.000-mol ëm d'Äerd geflunn an hat dobäi ronn 700 Mio. Kilometer zeréckgeluecht.
Den 200 Kilogramm schwéiere Minisat ass ongeféier sou grouss wéi eng Kleederkammoud a villfälteg asetzbar. Nodeem de Satellit 2001 nach voll asazfäeg war, gouf seng Missioun ëm weider zwee Joer verlängert.
D'Héichtefuerschungsrakéit INTA-255 gouf dräimol tëscht 1969 an 1970 vun der Startplaz El Arenosillo aus gestart, d'INTA-300 sechsmol tëscht 1974 an 1994.
Ënner der Kuerzbezeechnung SIVA hat d'INTA en onbemannt Loftschëff gebaut. Véier SIVA goufen 2006 fir Testzwecker der spuenescher Arméi iwwerginn.
De 6. November 2008 hat de spuenesche Verdeedegungsministère e Vertrag fir d'Hierstellung vun zwéi mat optesche Kameraen a Radar geeegent Opkläerungssatellite ënnerschriwwen, déi den Numm Paz an Ingenio droe sollten. D'Käschte vum Projet hu sech op 160 Milliounen € belaf, d'Satellitte si vun EADS-CASA produzéiert a vun Hisdesat an Zesummenaarbechtt mat der INTA bedriwwe ginn.
Beaujolais
De Beaujolais ass eng fréier franséisch Provënz, mat als Haaptstad Beaujeu, déi hir och den Numm ginn huet.
Et ass eng Hiwwellandschaft, déi nërdlech vu Lyon am Massif central louch, zum gréissten Deel um Gebitt vum Norde vum haitegen Departement Rhône mä och südlech am Departement Saône-et-Loire. Gréisst Uertschaften am Beaujolais sinn no haitegen (2012) Awunnerzuelen, Villefranche-sur-Saône (36.241), Tarare (10.401) a Belleville (8.045).
D'Regioun ass international bekannt fir hir laang Wäibau-Traditioun, a méi rezent fir de Beaujolais nouveau.
Miguel Díaz-Canel
De Miguel Mario Díaz-Canel Bermúdez, gebuer den 20. Abrëll 1960 zu Placetas, ass e kubanesche Politiker an zanter dem 19. Abrëll 2018 deen 19. President vu Kuba.
Virdru war hien, vun 2013-2018, Éischte Vizepresident vum kubanesche Staatsrot a vum Ministerrot.Hien ass zanter 2003 Member vum Politbüro vun der kommunistescher Partei vu Kuba (PCC), a war tëscht Mee 2009 a Mäerz 2012 Héichschoulminister.
Den 18. Abrëll 2018 gouf hien als den Nofollger vum Raúl Castro, zum President vum Staatsrot a vum Ministerrot (an domat zum Staatspresident) designéiert an den Dag drop vereedegt. Den 19. Abrëll 2021 gouf hien zousätzlech zum Éischte Sekretär vun der PCC gewielt.
Hien ass Elektroingenieur vu Formatioun.
Hien ass fir d'zweet bestuet an huet zwee Kanner vu senger éischter Fra.
Paris-Camembert 1965
Déi '''26. Editioun vu Paris-Camembert''' gouf den 20. Abrëll 1965 gefuer. D'Course gouf vum Fransous Pierre Everaert gewonnen.
Victor Ponta
De Victor Viorel Ponta, gebuer den 20. September 1972 zu Bukarest, ass e rumänesche Politiker. Hie war vun 2010 bis 2015 President vun der Sozialdemokratescher Partei (PSD) a war vu Mee 2012 bis de 4. November 2015 Premierminister.
Liewen
De Victor Ponta huet en Droitsdiplom vun der Universitéit Bukarest. 1995 gouf hie Procureur d'Etat an 1998 gouf hie Riichter an der Anti-Korruptiounssektioun vum Kassatiounsgeriicht. De Premierminister Adrian Năstase huet hien 2001 zum Chef vum Antikorruptiounsdepartement vun der Regierung ernannt. 2004 gouf hien am Năstase senger Regierung Delegéierte Minister fir international Finanzhëllef an d'Ëmsetze vum Europäesche Recht. 2004 an 2008 gouf hien an d'rumänescht Parlament gewielt.
2010 gouf de Ponta zum President vun der PSD gewielt. Hien huet doropshin eng Walallianz tëscht PSD, der Nationaler Liberaler Partei (PNL) an der Konservativer Partei (PC) op d'Bee gesat, mam Numm Sozial-Liberal Unioun (USL).
De 27. Abrëll 2012 gouf d'mëtt-riets Regierung vum Mihai Răzvan Ungureanu duerch e Mësstrauensvote gestierzt, an de Ponta gouf de 7. Mee Premierminster vun enger neier Regierung.
2012 koum et zu Uschëllegungen, datt de Ponta bei senger Dokteraarbecht, déi en 2003 ënner dem Nastase als Dokterpapp geschriwwen hat, e Plagiat gemaach hätt. Zanter senger Ernennung zum Premierminister läit hien a staarker Oppositioun zum President Traian Băsescu; hien huet ë. a. eng ganz Rëtsch Leit op héije Posten, déi dem Băsescu nostinn, ersat a probéiert, de Băsescu selwer duerch e Vote am Parlament an duerno e Referendum ofzesetzen. Wéinst ze niddreger Bedeelegung beim Referendum blouf deen awer a sengem Amt.
Bei de Parlamentswale vum 9. Dezember 2012 huet d'USL d'Majoritéit kritt, an de Victor Ponta gouf op en Neits zum Premierminister ernannt.
De 4. November 2015 ass hie mat senger Regierung zeréckgetrueden, dat no staarke Protester géint d'allgemeng Korruptioun am Land, déi et erméiglecht hat, datt bei de Sécherheetsbestëmmunge vun enger Discothéik "en A zougedréckt" gi war, an ë. a. dowéinst de Bilan bei engem Feier, Enn Oktober 2015, sou héich ausgefall war (op d'mannst 32 Leit waren dobäi ëm d'Liewe komm).
Säin Amt als Parteipresident hat hie schonn am Juli 2015 ofgeluecht, nodeems de Parquet eng Enquête géint hien a seng Partei wéinst Steierhannerzéiung a Geldwäsch opgemaach hat.
The Curse of the Werewolf
The Curse of the Werewolf ass e britteschen Horrorfilm vum Terence Fisher aus dem Joer 1961 nom Roman The Werewolf of Paris vum Guy Endore.
Yves Massard
Den Yves Massard, gebuer als Yves Louis Paul Marie Vigneron de 15. Juni 1923 zu Saarbrécken a gestuerwen den 1. Mäerz 1996 zu Saint-Raphaël, war e franséische Schauspiller.
Margot Hielscher
D'Margot Hielscher, gebuer als Margot Marie Else Hielscher den 29. September 1919 zu Berlin, a gestuerwen den 20. August 2017 zu München, war eng däitsch Schauspillerin a Schlagersängerin.
1957 an 1958 huet si Däitschland beim Eurovision Song Contest vertrueden.
Klaus-Dieter Schuster
Vun 1967 bis 1970, a vun 1980 bis 1988 war hien den Haapttrainer vun der lëtzebuergescher Härenhandballnationalekipp. De Schuster huet och ënner anerem den HB TuS 1860 (DE), den HC Bierchem (LU) , an déi marokkanesch Härenhandballnationalekipp trainéiert.
Jeanine Theis-Kauth
D'Jeanine Theis-Kauth gebuer den 20. Februar 1931 zu Diddeleng ass eng lëtzebuergesch Schrëftstellerin.
No der Primärschoul zu Diddeleng ass si op Esch an de Meedercheslycée gaangen. No der Première huet s'am Verbandssekretariat vun de Lëtzebuerger Jugendherberge geschafft.
Si huet lyresch a Prosatexter souwéi Lauschterspiller an Theaterstécker, meeschtens op Lëtzebuergesch awer och geleeëntlech op Däitsch geschriwwen.
John Gielgud
De Sir John Gielgud gebuer als Arthur John Gielgud de 14. Abrëll 1904 zu Kensington, England a gestuerwen den 21. Mee 2000 zu Wotton Underwood, (England) war en englesche Schauspiller.
De John Gielgud gëllt als ee vun de bedeitendsten englesche Schauspiller vum 20. Joerhonnert. Hie war Student op der Royal Academy of Dramatic Art zu London.
Bedeitend Filmer mam John Gielgud sinn an de Joren 1936 Secret Agent vum Alfred Hitchcock, 1953 Julius Caesar vum Joseph L. Mankiewicz mam Marlon Brando, 1964 Becket, vum Peter Glenville mam Richard Burton a Peter O'Toole, 1965 Falstaff vum Orson Welles an 1980 The Elephant Man vum David Lynch.
Caponnière
Eng Caponnière ass e Festungselement, dat aus engem gedeckten oder massiv gemauerte Raum oder Gank besteet, dee Verdeedeger schützt an hinnen et erlaabt aus Luken oder Scharten e Befestegungsgruef ënner Feier ze huelen. Meeschtens si Caponnièrë mat Gewierer oder Muskéite verdeedegt ginn, allerdéngs gëtt et och Beispiller fir Kanoune vu klengem Kaliber déi agesat konnte ginn.
Entwécklung
Déi éischt Caponnièrë waren net méi wéi gedeckten, d. h. vun 2 Säiten duerch Mauere geschützte Passagen, duerch déi d'Infanterie sech konnt tëscht Festungswierker beweegen. Mat dem Opkomme vun den éischte polygonale Befestegunge goufe Caponnièren och als Blockhaiser gebaut, d. h. als Gebaier déi op den Ecker vu Grief eenzel stoungen, awer mat der selwechter Funktioun.
Spéider goufen déi Befestegungen an d'Escarpe vu Befestegungswierker integréiert an domat am Buedem ageluecht, sou datt se vum Géigner net méi direkt ze gesi waren. Mam Opkomme vum indirekte Beschoss vu Festungen duerch Mortieren ass d'Noutwennegkeet opkomm, fir déi Caponnièrë mat Buedem oder Steng ze decken, wa se aus der Escarpe eraus stoungen. Ee Beispill vun enger Caponnièrë ass de Fort Lambert an der Stad Lëtzebuerg, deen duerch Caponnière déi duerch de Gruef leeft mat der Contre-escarpe verbonnen ass. Aner Typpe stinn einfach aus dem Gruef eraus, ouni eng Verbindung mat der Contre-escarpe ze maachen. Am 20. Joerhonnert si Caponnièrë bei moderne Festungswierker weider gebaut ginn, sou zum Beispill bei de Wierker vun der Maginot-Linn. An der Schwäiz sinn eenzel Festungswierker mat Caponnièren nach ëmmer aktiv, och wann d'Caponnièrë mëttlerweil keng Funktioun méi hunn: mat der Weiderentwécklung vum indirekte Beschoss an dem Loftbombardement erfëlle si hir eigentlech Aufgab – de Schutz virun Infanterie – net méi.
Contrescarpe-Batterie
Eng Variant ass, fir d'Caponnière an d'Contre-escarpe z'integréieren. Dat huet de Virdeel, datt domat méi Deckung vun uewe besteet, ma se gëtt awer méi vulnerabel fir en Ugrëff duerch Stollen oder Minen, déi vum Géigner gegruewe ginn.
Canton du Collet-de-Dèze
De  ass eng franséisch administrativ Andeelung am Arrondissement Mende, am Lozère (Occitanie)
Jean Mathias Foehr
De Jean Mathias Foehr (Föhr), "Jean" resp. "Johann" genannt, gebuer den 2. Mäerz 1819 zu Iechternach, gestuerwen den 21. Januar 1910 an der Stad Lëtzebuerg, war e lëtzebuergesche Gierwer, Gemengepolitiker an Deputéierten.
Hie war de Fils vum Barthélemy Foehr. 1854 gouf hien an den Iechternacher Gemengerot gewielt; 1861 gouf hie Schäffen. Hie war Buergermeeschter vun Iechternach vum 21. Mee 1879 bis den 12. Juni 1906 an – als Nofollger vu sengem verstuerwene Brudder Jean Pierre Foehr – Deputéierte vun 1875 bis 1910.
Moschee zu Dikrech
D'Moschee zu Dikrech, offiziell Centre Culturel Islamique « Nordstad », (CCINS) Asbl op der Nummer 29, an der avenue de la gare zu Dikrech ass e reliéist Gebai vun der mosleemescher Communautéit zu Lëtzebuerg.
Jean Mathias Foehr
Hie war Jonggesell bliwwen an ass zu Iechternach begruewe ginn.
Regionalschoul Uewersauer
D'Regionalschoul Uewersauer ass eng gemeinsam Grondschoul fir ronn 380 Kanner (Stand: 2018/19) aus de Gemenge Bauschelt, Wanseler an der Stauséigemeng. Si steet zu Harel an ass den 21. Februar 1994 opgaangen.
OSIRIS-REx
OSIRIS-REx (Origins Spectral Interpretation Resource Identification Security – Regolith Explorer) ass eng Raumsond vun der NASA, déi den 8. September 2016 mat enger Atlas-V-Rakéit gestart gouf, fir vum Asteroid (101955) Bennu, Prouwe mat op d'Äerd zeréckzebréngen. De Bennu ass en äerdnoen Asteroid vum – heefegsten – C-Typ, dee kuelestoffräich ass an doduerch eng donkel Uewerfläch huet.
Jean Mathias Foehr
De Martin Blum schreift, de Jean Foehr hätt zesumme mam Norbert Metz an dem Léon Wurth de Rapport de la commission nommée par l'Assemblée des États pour examiner la question de la liquidation entre le Grand-Duché de Luxembourg et les Pays-Bas. (V. Bück, Luxembourg 1868, 18 S.) redigéiert. Dobäi handelt et sech ëm eng Verwiesslung mat dem Jean Pierre Foehr, déi de Blum a senge Corrigenda redresséiert huet.
Regionalschoul Uewersauer
D'Schoul gëtt vum interkommunale Syndicat Syndicat de communes pour la construction, l'entretien et le fonctionnement d'une école régionale avec centre sportif à Harlange verwalt.
OSIRIS-REx
No New Horizons a Juno ass OSIRIS-REx déi drëtt Raumsond vum New-Frontiers-Programm. D'Entscheedung fir d'Missioun gouf de 25. Mee 2011 bekannt ginn, nodeem si d'Prioritéit krut géint e Venus-Lander, deen d'Atmosphär an eng Buedemprouf ënnersiche soll (Venus In-Situ Explorer), an eng Sond, déi Materialprouwen aus dem Südpol-Aitken-Becken vum Äerdmound op d'Äerd brénge sollt (MoonRise). D'Sond gouf vum US-amerikaneschen Technologiekonzern Lockheed Martin gebaut a se war Oktober 2015 fäerdeg. Uschléissend goufen ëmfangräich Tester dermat gemaach.
Regionalschoul Uewersauer
Infrastrukturen
De Schoulkomplex, deen 1994 opgaangen ass, hat nieft Klassesäll och eng Sportshal an ee Foussballsterrain fir den FC Green Boys 77 Harlange-Tarchamps. Méi spéit gouf een zweet Gebai mat enger Schwämm bäigebaut. Bei der leschter Extensioun, déi 2015 fäerdeg ginn ass, goufen 12 nei Klassesäll a méi eng grouss Sportshal bäigebaut.
OSIRIS-REx
Missiounsverlaf
D'OSIRIS-REx gouf den 8. September 2016 gestart. Ee Joer nom Start ass si den 22. September 2017 fir e Swing-by nees op enger Distanz vu 17.000 km laanscht d'Äerd geflunn, an den 3. Dezember 2018 huet si de Asteroiden Bennu erreecht. No enger Approche vun 68 Deeg soll d'Sond an e ronn 5 km héijen Orbit aschwenken an d'Uewerfläch vum Asteroid kartéieren. Ausserdeem soll OSIRIS-REx de Jarkowski-Effet miessen (den Afloss vun der ënnerschiddlecher staarker Erwiermung vun der Asteroidenuewerfläch op de Bunnverlaf vum Asteroid).
Am Laf vun der ronn 500 Deeg laanger Observatiounsphas soll den Orbit schrëttweis bis op 700 Meter erofgesat ginn. Schliisslech soll OSIRIS-REx nach méi no bei den Asteroid kommen, den Ausleeër mam Sammelmechanismus (TAGSAM) ausklappen an op d'mannst 60 g Regolith-Gestengs an zousätzlech 26 cm³ rengkäregen Uewerflächestëbs asammelen. D'Materialprouwe sollen uschléissend an eng Retourkapsel kommen, déi sou wéi d'Stardust-Sond opgebaut ass. D'OSIRIS-REx soll am Mäerz 2021 de Réckfluch op d'Äerd ufänken an d'Retourkapsel am September 2023 bei der Äerd aussetzen. Uschléissend soll d'Kapsel op der Utah Test and Training Range landen. D'Sond soll nom Ofworf vun der Kapsel eng weider Kursännerung maachen an an e Sonnenorbit aschwenken.
Opbau
Si ass mat follgenden Instrumenter ausgerëscht:
Coyron
Coyron ass eng franséisch Uertschaft a Gemeng am Departement Jura an der Bourgogne-Franche-Comté.
Christian Helmig
De Christian Helmig, gebuer de 17. Mee 1981, ass e lëtzebuergesche Cyclo-Cross - Coureur.
Hie fiert fir Elbowz Racing a wunnt zu Dallas (USA).
Parva Domus Magna Quies (Dikrech)
Parva Domus Magna Quies huet de Sculpteur Michel Deutsch d'Haus genannt dat hie sech 1895 zu Dikrech am Marschallspesch baue gelooss huet.
Geschicht
Den 22. September 1895 huet de Michel Deutsch den Terrain an der haiteger Avenue de la Gare kaaft a sech säin Haus baue gelooss, dat hien mat enger Rëtsch Skulpturen dekoréiert huet. Iwwert der mëttelster Fënster vum Rez-de-chaussée steet de laténgesche Sproch „Parva Domus Magna Quies“ no deem hie säin Haus genannt huet a wat esouvill heescht wéi „Klengt Haus, grouss Rou“.
Den Deutsch huet awer net laang am Haus gewunnt well en et aus finanzielle Grënn de 27. Juni 1902 huet misse verkafen. Nei Proprietäre goufen de Jean an d'Anne-Marie Brücher-Klein vu Paräis. Deenen hir Ierwen hunn et 1909 dem Etienne an der Marie Well-Schommer vun Eppelduerf verkaaft.
1974 huet d'Dikrecher Gemeng d'Haus kaaft an am Ufank de Policebüro dran installéiert. Méi spéit gouf et de Sëtz vun der Gemengekeess.
Mu
Mu bezeechent:
Sylvia Sidney
D'Sylvia Sidney gebuer als Sophia Kosow den 8. August 1910 zu New York City (USA) a gestuerwen den 1. Juli 1999 zu New York City war eng US-amerikanesch Schauspillerin.
A bedeitende Filmer huet d'Sylvia Sydney besonnesch an den 1930er Jore matgespillt. Dat waren ënner anerem Fury (1936) vum Fritz Lang mam Spencer Tracy, Sabotage (1936) vum Alfred Hitchcock an Dead End (1937) vum William Wyler mam Humphrey Bogart
Arrondissement Vitré
D'Arrondissement de Vitré ass e fréiert franséischt Arrondissement am Departement Ille-et-Vilaine. D'Arrondissement gouf de 17. Februar 1800 gegrënnt, an den 10. September 1800 suppriméiert. D'Kantone vum Arrondissement goufen deemools un d'Arrondissement Rennes ugeschloss.
Den 10. Oktober 2010 goufen déi Kantonen nees aus dem Arrondissement Rennes erausgeholl a koume bei d'Arrondissement Fougères, dat gläichzäiteg a Fougères-Vitré ëmgedeeft gouf. .
Edwin Foster Coddington
Den Edwin Foster Coddington, gebuer de 24. Juni 1870 zu Miami County, Ohio, USA a gestuerwen den 21. Dezember 1950 zu Columbus (Ohio), USA) war en US-amerikaneschen Astronom a Mathematiker.
De Coddington hat wärend senger Zäit um Lick-Observatoire dräi Asteroide souwéi de Koméit C/1898 L1 (Coddington-Pauly) entdeckt. Bekannt ass och seng Foto vum Andromedaniwwel. 1898 huet hien en neie Niwwel am Stärebild Ursa Major entdeckt, deen d'Bezeechnung IC 2574 krut, spéider gouf en och als "Coddington-Niwwel" bezeechent.
De Coddington goung zeréck an Amerika, wou hien eng Assistenz-Professur fir Mathematik op der Ohio State University krut. Am Joer 1925 gouf hie Professer fir Mechanik an huet bis zu senger Pensioun am Joer 1940 haaptsächlech am Beräich vum Ingenieurswiesen an der Geodesie geschafft. Hien hat verschidde Methode fir Vermiessungstechnik, ënner Abezéiung vu Stäre an der Sonn, entwéckelt.
Cassini (Moundkrater)
De Cassini ass en Aschlagkrater op der nërdlecher viischter Moundsäit um ëstleche Rand vum Mare Imbrium, tëscht de Montes Alpes am Norde mat de Biergvirspréng Promontorium Agassiz a Promontorium Deville an dem Biergmassiv vun de Montes Caucasus am Süden. Bannen ass e vu Lava iwwerflut an de Rampli ass agefall, awer nach komplett do.
De Krater gouf am Joer 1935 vun der I.A.U. nom franséischen Astronom Giovanni Domenico Cassini an dem Jacques Cassini genannt.
Stater Moschee
D'Stater Moschee, offiziell Centre Islamique à Luxembourg (CIL), ass e reliéist Gebai vun der muslimescher Communautéit zu Lëtzebuerg.
Kierch Wolz
D'Kierch zu Wolz ass eng kathoulesch Kierch déi zur Par Wooltz Saints-Pierre-et-Paul, zum Dekanat Norden an zu der Gemeng Wolz gehéiert.
D'Kierch ass der Tréischterin am Leed geweit. D'Fest gëtt de Samschde vun der véierter Woch no Ouschtere gefeiert.
Den 21. Juni 2017 gouf se als nationaalt Monument op d'Lëscht vun de klasséierte Monumenter agedroen.
Geschicht
D'Kierch gouf 1728 ugefaange mat Bauen. D'Plaz huet virdrun engem Friderich Küffer gehéiert. 1729 konnten déi éischt Masse gehale ginn.
Bis de 7. Mee 2017 war et d'Parkierch vun der Par Wolz (Notre-Dame), déi zum Parverband Wooltz, Kiischpelt, zu der Pastoralregioun Norden an zum Dekanat Wolz gehéiert huet.
Zur fréierer Par Wolz (Notre-Dame) huet ausser der Parkierch vu Wolz (Notre-Dame) och nach d'Kapell vu Rulljen gehéiert.
Serie 120 DB
D'Serie 120 ass eng Rei vun Elektrolokomotive vun der Deutsche Bahn AG. Si ass déi éischt a Serie gebauten Dréistroumlokomotiv vun der Welt a war dowéinst eng wichteg Etapp an der Entwécklung vu sou Maschinnen.
Serie 120.0
D'Serie 120.0 gouf tëscht 1979 an 1980 gebaut a war déi praktesch Ëmsetzung vum Konzept "Dréistroum", e Konzept dat bis dohin nëmme bei Prototyppen existéiert huet. Op Basis vun dëse Maschinnen ass an den 1980er Joren den InterCityExpress an an den 1990er Joren d'Serie 101 entwéckelt ginn. Indirekt huet d'Serie 120.0 d'Entwécklung vun der Famill vun TRAXX Lokomotive virbereet.
Haut fiert keng vun dëse Maschinne méi.
Serie 120.1
Mat enger Héchstvitesse vun 200 km/h ass d'Serie 120 ideal fir den InterCitytrafic. Dowéinst fënnt ee se uechter ganz Däitschland virun InterCity Zich. D'Serie 120.1 fiert regulär nëmmen ee Regionalexpress, nämlech de München-Nürnberg-Express, an dat ofwiesselend mat der Serie 101 vun der DB. Et fueren haut nach 49 vun dëse Lokomotiven.
Serie 120.2
Mam Amenagement vu verschiddene Strecke fir 160 km/h, uganks am Norden, spéider am Westen, konnt den Tracé vu verschiddene Regionalexpresser iwwer déi Strecke gefouert ginn. Wëll d'Noverkéiersspart vun der däitscher Bunn awer net genuch Lokomotive fir déi Vitess hat, goufen eng Rei 120.1 ëmgebaut. D'Serie 120.2 besteet aus fënnef Lokomotiven déi fir den Asaz am Regionalverkéier mat engem Noverkéierspak ekipéiert goufen. Se krute beispillsweis elektronesch Anzeigen a goufe fir den Asaz mat den däitschen Doppelstécker Steierween nogerëscht.
Wärend se uganks nëmmen op der Streck Hamburg - Schwerin - Rostock gelaf sinn, zéie se haut och de wichtegen Rhein-Sieg-Express, deen Oochen mat Siegen verbënnt.
Serie 120.5
D'Serie 120.5, dat sinn zwou eemoleg 120.1 déi 2005 un d'DB Systemtechnik, also un déi Leit déi sech ëm den Entretien vun der Infrastruktur këmmeren, ausgeléint goufen. Zanterhier ginn domat Miess- an Testzich gefuer. Et kann ee se awer och geleeëntlech virun engem InterCity fannen, virun allem wann d'Demande grouss ass, wéi dat 2006 bei der Foussball WM de Fall war.
Alexander Igorewitsch Grischtschuk
Den Alexander Igorewitsch Grischtschuk, op Russesch Александр Игоревич Грищук, wëss. Transliteratioun Aleksandr Igorevič Griščuk, FIDE-Bezeechnung Alexander Grischuk, gebuer den 31. Oktober 1983 zu Moskau, ass e russesche Groussmeeschter am Schach.
Seng aktuell Elo-Zuel läit bei 2764 (Dezember 2012) a seng maximal erreechte bei 2773 ; domat ass hien deen drëttstäerkste russesche Schachspiller an ass op Plaz 10 vun der Weltranglëscht (Dezember 2012).
Herzogtum Limburg
D'Herzogtum Limburg war e Staat am Hellege Réimesche Räich. E louch tëscht der Meuse an der fräier Räichsstaat Oochen, gréisser Stied ware Limburg an Eupen. Nopere waren d'Prënzbistum Léck am Westen, d'Fürstentum Stavelot-Malmedy an d'Grofschaft Lëtzebuerg am Süden, an d'Herzogtum Jülich am Osten.
Et ass ëm 1020 als Grofschaft Limburg entstanen, mat de Grofe vu Limburg, déi an der Buerg Limburg hire Sëtz haten. 1100 gouf et en Herzogtum. 1283 ass, mam Doud vum Walram IV., dee keng männlech Nofollger hat, d'Linn am Haus Limburg ausgestuerwen. Et koum zum Sträit tëscht zwee méiglechen Ierwen, deen an der Schluecht vu Worringen (1288) säin Héichpunkt hat. Als Suite vun där Schluecht ass d'Herzogtum Limburg un d'Herzoge vu Brabant gefall, déi et a Personalunioun regéiert hunn.
Méi spéit gouf d'Herzogtum Limburg als eng vun de Siwwenzéng Provënze vun de Burgundeschen Nidderlande gezielt, ouni awer den Titel "Herzogtum" ze verléieren (déi verschidden Hergzogtümer, Grofschaften, asw. si, vun der Zentralverwaltung vum nidderlänneschen Ensembel, dee kee Staat war, mee nëmmen eng Zort labber Konfederatioun, als "Provënze" bezeechent ginn).
Duerch Ierfschaft koumen déi Burgundesch Nidderlande bei den Herrscher vu Spuenien, deen dem Haus Habsburg ugehéert huet. Nom Achtzegjärege Krich tëscht Spuenien an dem rebelleschen Norden, aus deem déi onofhängesch Republik vun de Vereenegte Provënzen entstoung, konnt Spuenien nach just de kathoulesche Süde behalen, mat - ë. a. - dem Herzogtum Limburg, deen ëmmer nach formell a Personalunioun mam Herzogtum Brabant stoung.
Nom Spueneschen Ierffollegkrich (dee leschte Herrscher vun der spuenescher Linn war ouni männlechen Ierwe gestuerwen, a Frankräich hat sech - mat Erfolleg! - zu Wuert gemellt) an den Traitéë vun Utrecht a vu Rastatt (1713/14), huet d'Herzogtum Limburg sech, grad wéi och déi aner südlech "Provënzen", op der Säit vun den éisträicheschen Habsburger erëmfonnt. An deem Kontext ass d'Herzogtum Limburg no an no mat de klengen Nopeschterritoirë vun Dahlem, Valkenburg (Fauquemont) an Hertogenrade (Rolduc) zu enger administrativer Eenheet oder "Provënz", zesumegeluecht ginn (vgl. Pays d'Outremeuse!).
No der gescheiterter Brabanter Revolutioun (1789), war et du geschwënn eriwwer mam Herzogtum, well et gouf 1793/94, mam Rescht vun den Éisträicheschen Nidderlanden a mat den onofhängege Gebidder vum Prënzbistum Léck, vun der Fürstabtei Stavelot-Malmedy a vum Herzogtum Bouillon, vu revolutionäre franséischen Truppe besat an u Frankräich, dat departementaliséiert gi war, annektéiert.
Ausbléck
Nom Wiener Kongress gouf de gréissten Deel vum Territoire vum fréieren Herzogtum Limburg en Deel vun de Vereenegten Nidderlanden. Eng nei geschafen administrativ Eenheet, d'Provënz Limburg, krut zwart deen Numm, war awer méi grouss wéi d'Herzogtum, an d'Stad Limbourg selwer war och net an där Provënz. No der Belscher Revolutioun gouf d'Provënz, wéi och d'Groussherzogtum Lëtzebuerg, tëscht der nei geschafener Belsch an dem Kinnekräich vun den Nidderlande gedeelt.
Georges Faber (Magistrat)
De Georges Faber, gebuer den 9. September 1867 zu Iechternach, a gestuerwen de 16. August 1936 um Lampertsbierg an der Stad Lëtzebuerg , war e lëtzebuergesche Jurist.
Herzogtum Limburg
Soss
De Kéis Limburger kënnt ursprénglech aus där Géigend; en ass hautdesdaags lokal als Fromage de Herve bekannt.
Lex Reichling
De Lex Reichling, gebuer den 21. Mee 1992, ass e lëtzebuergesche Cyclo-Cross - Coureur a lëtzebuerger Champion am Cyclocross am Joer 2019/2020
Kapell Kleng Elchert
D'Kapell zu Kleng Elchert ass eng kathoulesch Kapell déi zur Par Atertdall Sainte-Claire, zum Dekanat Zentrum an zu der Gemeng Ell gehéiert.
Georges Faber (Magistrat)
Hie gouf den 18. Juli 1929 als Member vum Staatsrot nominéiert, a war zu deem Zäitpunkt Vizepresident vun der 'Cour supérieure de justice', an ass bis zu sengem Doud Member vum Staatsrot bliwwen.
Lex Reichling
Hie fiert fir de Vëlosveräin tool time Préizerdaul.
Kapell Kleng Elchert
D'Kapell ass dem hellege Kräiz geweit.
Se steet an der Noutemerstrooss, enger Säitestrooss vum CR310, déi an d'Belsch féiert.
Den 21. Juni 2017 gouf se als nationaalt Monument klasséiert.
Zur fréierer Par Kolpech hunn ausser der Kapell vu Kleng Elchert och nach d'Kierch vun Nidderkolpech gehéiert.